BMTC ನೌಕರರ ಮುಷ್ಕರ ಡಬಲ್ ಆಯ್ತು ಆಟೋ ಚಾರ್ಜ್ ಬೆಂಗಳೂರು: ಕೆಎಸ್ಆರ್ಟಿಸಿ, ಬಿಎಂಟಿಸಿ ಬಸ್ಗಳ ಮುಷ್ಕರದ ಹಿನ್ನೆಲೆಯಲ್ಲಿ ಬಸ್ ಇಲ್ಲದ್ದನ್ನೇ ಕಾರಣ ಮಾಡಿಕೊಂಡ ಆಟೋ ಚಾಲಕರು ಪ್ರಯಾಣಿಕರಿಂದ ಎರಡು ಪಟ್ಟು ಹಣವಸೂಲಿ ಮಾಡುತ್ತಿದ್ದಾರೆ ಅನ್ನೋ ಆರೋಪ ಕೇಳಿಬಂದಿದೆ. ತಮ್ಮನ್ನ ಸರ್ಕಾರಿ ನೌಕರರನ್ನಾಗಿ ಪರಿಗಣಿಸುವಂತೆ ಆಗ್ರಹಿಸಿ ಕೆಎಸ್ಆರ್ಟಿಸಿ, ಬಿಎಂಟಿಸಿ ಸಿಬ್ಬಂದಿ ಇಂದು ಬಸ್ಗಳನ್ನು ಓಡಿಸದೇ ಮುಷ್ಕರ ಮಾಡ್ತಿದ್ದಾರೆ. ಸದ್ಯ ಬಸ್ಗಳಿಲ್ಲದ್ದನ್ನೇ ಬಂಡವಾಳ ಮಾಡಿಕೊಂಡ ಆಟೋ ಚಾಲಕರು ಮಾಮೂಲಿಯಾಗಿ ತೆಗೆದುಕೊಳ್ಳುತ್ತಿದ್ದ ದರಕ್ಕೆ ಎರಡುಪಟ್ಟು ಹೆಚ್ಚುಹಣವನ್ನು ಪಡೆಯುತ್ತಿದ್ದಾರೆ ಎನ್ನಲಾಗಿದೆ. ಸಾಮಾನ್ಯದಿನಗಳಲ್ಲಿ ಬನಶಂಕರಿಯಿಂದ ಕೆ.ಆರ್.ಮಾರ್ಕೆಟ್ಗೆ 30 ರೂಪಾಯಿ ಇರುತ್ತದೆ ಆದರೆ ಇಂದು 30 ರೂಪಾಯಿಗೆ ಬದಲಾಗಿ 100 ರೂಪಾಯಿ ನೀಡುವಂತೆ ಬೇಡಿಕೆ ಇಡುತ್ತಿದ್ದಾರೆ. ಅದೇ ರೀತಿ ಬನಶಂಕರಿಯಿಂದ ದೇವೇಗೌಡ ಪೆಟ್ರೋಲ್ಬಂಕ್ಗೆ 100 ರೂಪಾಯಿ ಕೇಳುತ್ತಿದ್ದಾರೆ. ಸಾಮಾನ್ಯವಾಗಿ 30 ರೂಪಾಯಿ ಇದ್ದ ಮಿನಿಮಮ್ ಚಾರ್ಜ್ಗೆ ಬದಲಾಗಿ 100 ರೂಪಾಯಿ ಕೇಳುತ್ತಿದ್ದಾರೆ. ಸಾಮಾನ್ಯವಾಗಿ ಬನಶಂಕರಿ ಯಿಂದ ಮೆಜೆಸ್ಟಿಕ್ಗೆ 5060 ರೂಪಾಯಿ ಇದ್ದ ಚಾರ್ಜನ್ನು 200 ರೂಪಾಯಿ ಮಾಡಿದ್ದಾರೆ. ಹೀಗೆ 1 ಕ್ಕೆ ಎರಡು ಪಟ್ಟು ಹಣ ವಸೂಲು ಮಾಡುತ್ತಿದ್ದಾರೆ ಅನ್ನೋ ಆರೋಪ ಕೇಳಿ ಬರ್ತಿದೆ.